CELEX: 
Language: bg
Date: 2022-01-21 00:00:00
Title: РЕГЛАМЕНТ ЗА ИЗПЪЛНЕНИЕ (ЕС) .../ НА КОМИСИЯТА за определяне на правила за прилагането на Директива (ЕС) 2019/883 на Европейския парламент и на Съвета по отношение на методиките за данните от наблюдението и формата за докладване на пасивно уловените отпадъци

РЕГЛАМЕНТ ЗА ИЗПЪЛНЕНИЕ (ЕС) .../… НА КОМИСИЯТА
            
            
               от 21.1.2022 година
            
            
               за определяне на правила за прилагането на Директива (ЕС) 2019/883 на Европейския парламент и на Съвета по отношение на методиките за данните от наблюдението и формата за докладване на пасивно уловените отпадъци
            
            
               (текст от значение за ЕИП)
            
            
               ЕВРОПЕЙСКАТА КОМИСИЯ,
            
            
               като взе предвид Договора за функционирането на Европейския съюз,
            
            
               като взе предвид Директива (ЕС) 2019/883 на Европейския парламент и на Съвета от 17 април 2019 г. относно пристанищните приемни съоръжения за предаване на отпадъци от кораби, за изменение на Директива 2010/65/ЕС и за отмяна на Директива 2000/59/ЕО
                  1
               , и по-специално член 8, параграф 7, втора алинея от нея,
            
            
               като има предвид, че:
            
            
               (1)В съответствие с член 8, параграф 7 от Директива (ЕС) 2019/883 държавите членки гарантират, че данните от наблюдението на обема и количеството на пасивно уловените отпадъци се събират и докладват на Комисията.
            
            
               (2)Чрез Ръководството на Евростат относно статистиката на отпадъците
                  2
                следва да се осигури висококачествена, хармонизирана и ефикасна статистика за отпадъците в съответствие с Регламент (ЕО) № 2150/2002 на Европейския парламент и на Съвета
                  3
                и в съответствие с Директива 2008/98/ЕО на Европейския парламент и на Съвета
                  4
               , която позволява сравняването на данни между държавите членки.
            
            
               (3)В Директива 2002/59/ЕО на Европейския парламент и на Съвета
                  5
                се предвижда електронно докладване на предварителното уведомление за отпадъци, което включва информация за пасивно уловените отпадъци, и се изисква специална методика за събиране на информация за пасивно уловените отпадъци от риболовните кораби, които са предмет на Директива (ЕС) 2019/883, но са изключени от обхвата на Директива 2002/59/ЕО.
            
            
               (4)Невинаги е възможно или икономически ефективно да се измерват и масата, и обемът на пасивно уловените отпадъци. Поради това на държавите членки следва да се позволи да оценяват масата като функция от обема или обема като функция от масата, като използват оценка за плътността на пасивно уловените отпадъци, подходяща за техните обстоятелства.
            
            
               (5)За да се осигури хомогенност, качество и съпоставимост на данните, които се събират с цел наблюдение на обема и количеството на пасивно уловените отпадъци във всички държави членки, актовете за изпълнение, приети съгласно Директива (ЕС) 2019/883, следва да бъдат под формата на регламенти за изпълнение.
            
            
               (6)Мерките, предвидени в настоящия регламент, са в съответствие със становището на Комитета по морската безопасност и предотвратяването на замърсяването от кораби, 
            
            
            
               ПРИЕ НАСТОЯЩИЯ РЕГЛАМЕНТ:
            
            
               Член 1
            
            
               1.Методът за събиране на данни за обема и масата на пасивно уловените отпадъци от държавите членки е в съответствие с Ръководството на Евростат относно статистиката на отпадъците. 
            
            
               2.За риболовните кораби, попадащи в обхвата на Директива 2002/59/ЕО, събирането на данни за пасивно уловени отпадъци се основава на информацията, предоставена в предварителното уведомление за отпадъци в съответствие с член 6 от Директива (ЕС) 2019/883.
            
         
         
            
               3.За риболовни кораби, които попадат извън обхвата на Директива 2002/59/ЕО, събирането на данни за пасивно уловени отпадъци се основава на един от следните методи, описани в Ръководството на Евростат относно статистиката на отпадъците:
            
            
               а)проучвания; 
            
            
               б)административни или други източници;
            
            
               в)процедури за статистически оценки;
            
            
               г)комбинация от методите, посочени в букви а), б) и в).
            
            
               Член 2
            
            
               1.Пасивно уловените отпадъци се докладват в съответствие с компонентите, посочени в таблица 1 от приложението. 
            
            
               2.Пасивно уловените отпадъци могат да включват изоставени, изгубени или изхвърлени по друг начин риболовни съоръжения, които могат да бъдат докладвани отделно от другите морски отпадъци.
            
            
               3.Задължителните и доброволните елементи при докладването на пасивно уловени отпадъци са посочени в таблица 2 от приложението.
            
            
               4.Форматът за докладване на пасивно уловени отпадъци и методът за обобщаване са посочени в таблица 3 от приложението.
            
            
               Член 3
            
            
               1.Количеството пасивно уловени отпадъци се докладва като обем и маса. 
            
            
               2.Когато е целесъобразно, преобразуването на обема (V) в маса (m) се изчислява по следната формула:
            
            
               m = pV
            
            
               Където p е оценената плътност на материала (kgm-3), m е масата (kg), а V е обемът (m3). 
            
            
               Член 4
            
            
               От 1 януари 2022 г. държавите членки докладват данните и информацията за годишните периоди от 1 януари до 31 декември. Докладите се предоставят по електронен път в срок от 12 месеца след края на годината на докладване, за която са били събрани.
            
            
               Държавите членки докладват данните, събрани за 2021 г., до 30 юни 2022 г. във възможно най-голяма степен в съответствие с приложението. 
            
            
               Член 5
            
            
               Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            
            
            
               Настоящият регламент е задължителен в своята цялост и се прилага пряко във всички държави членки.
            
            
               Съставено в Брюксел на 21.1.2022 година.
            
            
               
                     За Комисията
               
               
                     Председател
                     Ursula VON DER LEYEN
               
            
         
         
            
                  
                     (1)
                  
                        ОВ L 151, 7.6.2019 г., стр. 116. 
               
               
                  
                     (2)
                  
                        „Ръководство относно статистиката на отпадъците — Наръчник за събиране на данни за възникването и третирането на отпадъци (Manual on waste statistics – A handbook for data collection on waste generation and treatment)“ [издание от 2013 г.], Методики и работни доклади на Евростат, doi:10.2785/4198 
               
               
                  
                     (3)
                  
                        Регламент (ЕО) № 2150/2002 на Европейския Парламент и на Съвета от 25 ноември 2002 г. относно статистиката на отпадъците (ОВ L 332, 9.12.2002 г., стр. 1).
               
               
                  
                     (4)
                  
                        Директива 2008/98/ЕО на Европейския парламент и на Съвета от 19 ноември 2008 г. относно отпадъците и за отмяна на определени директиви (ОВ L 312, 22.11.2008 г., стр. 3).
               
               
                  
                     (5)
                  
                        Директива 2002/59/ЕО на Европейския парламент и на Съвета от 27 юни 2002 г. за създаване на система на Общността за контрол на движението на корабите и за информация и отменяща Директива 93/75/ЕИО на Съвета (ОВ L 208, 5.8.2002 г., стр. 10).
               
            
      
    ---documentbreak--- 
      
         
         
            
               ПРИЛОЖЕНИЕ 
            
            
            
               Таблица 1: Пасивно уловени компоненти на отпадъци
            
            
            
                     
                        Ниво 1
                     
                  
                  
                     
                        Пластмаса
                     
                  
                  
                     
                        Метал
                     
                  
                  
                     
                        Каучук
                     
                  
                  
                     
                        Дървесина
                     
                  
                  
                     
                        Текстил
                     
                  
                  
                     
                        Други отпадъци
                     
                  
               
                     
                        Ниво 2
                     
                  
                  
                     
                        • Мрежи
                     
                     
                        • Шамандури
                     
                     
                        • Кутии за риба
                     
                     
                        • Въже/канап
                     
                     
                        • Бутилки
                     
                     
                        • Опаковки
                     
                     
                        • Ремъчни
                     
                     
                        ленти
                     
                     
                        • Пенопласти
                     
                     
                        • Бидони
                     
                     
                        • Маслени варели
                     
                     
                        • Стъкловлакна
                     
                     
                        • Торби от торове и фуражи
                     
                     
                        • Други големи
                     
                     
                        предмети
                     
                  
                  
                     
                        • Маслени варели
                     
                     
                        • Тел
                     
                     
                        • Кутии от боя
                     
                     
                        • Маслени филтри
                     
                     
                        • Други предмети
                     
                  
                  
                     
                        • Ръкавици
                     
                     
                        • Гуми и
                     
                     
                        ремъци
                     
                     
                        • Ботуши
                     
                     
                        • Други предмети
                     
                  
                  
                     
                        • Риболовни
                     
                     
                        кошове
                     
                     
                        • Кафези
                     
                     
                        • Палети
                     
                     
                        • Други
                     
                     
                        предмети
                     
                  
                  
                     
                        • Въже
                     
                     
                        • Облекло и обувки
                     
                     
                        • Други
                     
                     
                        предмети
                     
                  
                  
                     
                        • Стъкло
                     
                     
                        • Медицински
                     
                     
                        отпадъци
                     
                     
                        • Санитарни
                     
                     
                        отпадъци
                     
                     
                        • Други
                     
                     
                        предмети
                     
                  
               
            
               Таблица 2: Задължителни и доброволни елементи на докладването
            
            
            
                     
                        Задължително или доброволно
                     
                  
                  
                     
                        Описание
                     
                  
                  
                     
                        Съответстващи клетки в таблица 3, които трябва да се докладват 
                     
                  
               
                     
                        Задължително
                     
                  
                  
                     
                        Обща маса и общ обем на всички пасивно уловени отпадъци.
                     
                  
                  
                     
                        Клетките в колони 1 и 4 на ред 1 (с получер шрифт)
                     
                  
               
                     
                        Доброволно
                     
                  
                  
                     
                        Маса и обем на пасивно уловените отпадъци, обобщени според произхода им: ALDFG* и други морски отпадъци.
                     
                  
                  
                     
                        Всички клетки в ред 1 
                     
                  
               
                     
                        Доброволно
                     
                  
                  
                     
                        Маса и обем на пасивно уловените отпадъци, обобщени според вида материал (пластмаса, метал, каучук и други отпадъци).
                     
                  
                  
                     
                        Всички клетки в колони 1 и 4
                     
                  
               
                     
                        Доброволно
                     
                  
                  
                     
                        Маса и обем на пасивно уловените отпадъци, обобщени според произхода и вида на материала: 
                     
                  
                  
                     
                        Всички клетки в таблица 3
                     
                  
               
                     
                        * Изоставени, изгубени или изхвърлени по друг начин риболовни уреди
                     
                  
               
            
               
            
            
               Таблица 3: Формат за докладване на пасивно уловени отпадъци 
            
            
            
                     
                  
                  
                     
                        1
                     
                  
                  
                     
                        2
                     
                  
                  
                     
                        3
                     
                  
                  
                     
                        4
                     
                  
                  
                     
                        5
                     
                  
                  
                     
                        6
                     
                  
               
                     
                  
                  
                     
                        Обща маса (тонове)
                     
                  
                  
                     
                        ALDFG* (тонове)
                     
                  
                  
                     
                        Други морски отпадъци (тонове)
                     
                  
                  
                     
                        Общ обем (m3)
                     
                  
                  
                     
                        ALDFG* (m3)
                     
                  
                  
                     
                        Други морски отпадъци (m3)
                     
                  
               
                     
                        1
                     
                  
                  
                     
                        Общо
                     
                  
                  
                     
                        A1+A2
                     
                  
                  
                     
                        A1=B1+C1+D1+E1
                     
                  
                  
                     
                        A2=B2+C2+D2+E2
                     
                  
                  
                     
                        F1+F2
                     
                  
                  
                     
                        F1=G1+H1+I1+J1
                     
                  
                  
                     
                        F2=G2+H2+I2+J2
                     
                  
               
                     
                        2
                     
                  
                  
                     
                        Пластмаси
                     
                  
                  
                     
                        B1+B2
                     
                  
                  
                     
                        B1
                     
                  
                  
                     
                        B2
                     
                  
                  
                     
                        G1+G2
                     
                  
                  
                     
                        G1
                     
                  
                  
                     
                        G2
                     
                  
               
                     
                        3
                     
                  
                  
                     
                        Метали
                     
                  
                  
                     
                        C1+C2
                     
                  
                  
                     
                        C1
                     
                  
                  
                     
                        C2
                     
                  
                  
                     
                        H1+H2
                     
                  
                  
                     
                        H1
                     
                  
                  
                     
                        H2
                     
                  
               
                     
                        4
                     
                  
                  
                     
                        Каучук
                     
                  
                  
                     
                        D1+D2
                     
                  
                  
                     
                        D1
                     
                  
                  
                     
                        D2
                     
                  
                  
                     
                        I1+I2
                     
                  
                  
                     
                        I1
                     
                  
                  
                     
                        I2
                     
                  
               
                     
                        5
                     
                  
                  
                     
                        Дървесина, текстил и други отпадъци
                     
                  
                  
                     
                        E1+E2
                     
                  
                  
                     
                        E1
                     
                  
                  
                     
                        E2
                     
                  
                  
                     
                        J1+J2
                     
                  
                  
                     
                        J1
                     
                  
                  
                     
                        J2
                     
                  
               
                     
                        * Изоставени, изгубени или изхвърлени по друг начин риболовни уреди